ml en en en en id en en en en es en en en fi en la en en en en fr en en en en en en en en en en en en de en en en en ko en en en en en en en en en en en en en en es en en en en eo et et en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en es es en en en en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en ml en en es en es es en
മധുരതരമായ പ്രണയ കാവ്യങ്ങളിലൂടെ രചനാവൈഭവം തെളിയിച്ച ഗാനരചയിതാവിന് വി‌ട - ENTERTAINMENT
മധുരതരമായ പ്രണയ സിനിമാകാവ്യങ്ങളിലൂടെ തന്‍റെ രചനാവൈഭവം തെളിയിച്ചിട്ടുള്ള ഗാനരചയിതാവ് ബിച്ചു തിരുമല ഇനി ഓര്‍മ്മ. ചരിത്രപരവും പൗരാണികവും  സാംസ്ക്കാരികവുമായ ചിന്തകൾ തന്‍റെ തൂലികയിലൂടെ പാട്ടുകളാക്കാൻ ബിച്ചു തിരുമലയ്ക്ക് അന്യാദൃശ്യമായൊരു കഴിവ് തന്നെയുണ്ട്. കാല്പനികതയും പഴംചൊല്ലുകളും മിത്തുകളും നാട്ട് ഭാഷകളും അദ്ദേഹത്തിന്റെ പല ഗാനങ്ങളിലും കാണാം. ഹാസ്യരസ പ്രധാനമായ ഒട്ടനവധി ഗാനങ്ങൾ അദ്ദേഹത്തിന്റേതായിട്ടുണ്ട്. പ്രണയരതിയിൽ തീർത്ത മനോഹര ഗാന ശിൽപ്പങ്ങൾ മലയാള സിനിമാ ഗാനശാഖയ്ക്ക് അദ്ദേഹം നൽകി.
കാവ്യഭംഗി തുളുമ്പുന്ന വരികളിൽ മലയാള ചലച്ചിത്രഗാനാസ്വാദകർക്കും എന്നും ഓർമിക്കാവുന്ന നിരവധി പാട്ടുകൾ സമ്മാനിച്ച ബിച്ചു കഴിഞ്ഞ കുറച്ചു ദിവസങ്ങളായി തിരുവനന്തപുരം ഇടപ്പഴിഞ്ഞിയിലെ സ്വകാര്യ ആശുപത്രിയിൽ ചികിത്സയിലായിരുന്നു. മലയാളത്തിലെ മികച്ചവയെന്ന് എണ്ണപ്പെടുന്ന നൂറുകണക്കിനു ചലച്ചിത്രഗാനങ്ങൾക്കു വരികൾ എഴുതിയതിലൂടെ ശ്രദ്ധേയനാണ് അദ്ദേഹം. നാനൂറിലേറെ സിനിമകളിലും കാസറ്റുകളിലുമായി അയ്യായിരത്തോളം പാട്ടുകൾ എഴുതി. ചുരുങ്ങിയ സമയത്തിൽ സിനിമയുടെ കഥാസന്ദർഭത്തിനുചേരുംവിധം കാവ്യഭംഗിയുള്ള രചനകൾ നടത്തുന്നതിൽ പ്രഗത്ഭനായിരുന്നു.
മികച്ച ഗാനരചയിതാവിനുള്ള സംസ്ഥാന ചലച്ചിത്ര അവാർഡ് രണ്ടുതവണ ലഭിച്ചു – 1981 ലും (തൃഷ്ണ,– 'ശ്രുതിയിൽനിന്നുയരും...', തേനും വയമ്പും– 'ഒറ്റക്കമ്പി നാദം മാത്രം മൂളും...' ), 1991 ലും (കടിഞ്ഞൂൽ കല്യാണം- 'പുലരി വിരിയും മുമ്പേ...', 'മനസിൽ നിന്നു മനസിലേക്കൊരു മൗന സഞ്ചാരം...'). സുകുമാർ അഴീക്കോട് തത്വമസി പുരസ്കാരം, കേരള ഫിലിം ക്രിട്ടിക്സ് അസോസിയേഷന്റെ ചലച്ചിത്രരത്നം പുരസ്കാരം, സ്വാതി–പി ഭാസ്കരൻ ഗാനസാഹിത്യപുരസ്കാരം തുടങ്ങിയവയ്ക്കും അർഹനായി.
1942 ഫെബ്രുവരി 13ന് ചേർത്തല അയ്യനാട്ടുവീട്ടിൽ സി.ജി ഭാസ്കരൻ നായരുടെയും ശാസ്തമംഗലം പട്ടാണിക്കുന്നു വീട്ടില്‍ ജഡ്ജി ശങ്കരപ്പിള്ളയുടെ പൗത്രി പാറുക്കുട്ടിയമ്മയുടെയും മൂത്തമകനായാണ് ബിച്ചു തിരുമല എന്ന ബി.ശിവശങ്കരൻ നായരുടെ ജനനം. അറിയപ്പെടുന്ന പണ്ഡിതൻ കൂടിയായിരുന്ന മുത്തച്ഛൻ വിദ്വാൻ ഗോപാലപിള്ള സ്നേഹത്തോടെ വിളിച്ച വിളിപ്പേരാണ് ബിച്ചു. തിരുവനന്തപുരം തിരുമലയിലേക്ക് താമസം മാറിയതോടെ അദ്ദേഹം ബിച്ചു തിരുമലയായി. പിന്നണിഗായിക സുശീലദേവി, വിജയകുമാർ, ഡോ.ചന്ദ്ര, ശ്യാമ, സംഗീത സംവിധായകന്‍ ദർശൻരാമൻ എന്നിവരാണ് സഹോദരങ്ങൾ. ജല അതോറിട്ടി റിട്ട.ജീവനക്കാരി പ്രസന്നകുമാരിയാണ് ഭാര്യ. മകൻ സുമൻ ശങ്കർ ബിച്ചു(സംഗീത സംവിധായകൻ).
ഗായികയായ സഹോദരിക്ക് മത്സരങ്ങളിൽ പങ്കെടുക്കാനായി കവിതകള‍െഴുതിയാണ് ബിച്ചു തിരുമലയുടെ കാവ്യജീവിതത്തിന്റെ തുടക്കം. 1962ല്‍ അന്തര്‍സര്‍വകലാശാല റേഡിയോ നാടക മത്സരത്തില്‍ 'ബല്ലാത്ത ദുനിയാവ്' എന്ന നാടകമെഴുതി അഭിനയിച്ചു ദേശീയതലത്തില്‍ ഒന്നാം സ്ഥാനം നേടി. തിരുവനന്തപുരം യൂണിവേഴ്സിറ്റി കോളജിൽ നിന്നു ധനതത്വശാസ്ത്രത്തിൽ ബിരുദം നേടിയ ശേഷം സിനിമാ സംവിധാന മോഹവുമായി ചെന്നൈയിലേത്തി. ഏറെ നാളത്തെ കഷ്ടപ്പാടുകൾക്കൊടുവിൽ സംവിധായകൻ എം. കൃഷ്ണൻ നായരുടെ സഹായിയായി പ്രവർത്തിക്കാൻ അവസരം ലഭിച്ചു. 'ശബരിമല ശ്രീധർമശാസ്താവ്' എന്ന ചിത്രത്തിൽ സംവിധാനസഹായി ആയി. ആ കാലത്ത് ബിച്ചു ഒരു വാരികയിൽ എഴുതിയ കവിത 'ഭജഗോവിന്ദം' എന്ന സിനിമയ്ക്കുവേണ്ടി ഉപയോഗിച്ചു. സിനിമ പുറത്തിറങ്ങിയില്ലെങ്കിലും 'ബ്രാഹ്മമുഹൂർത്തത്തിൽ പ്രാണസഖീ നീ പല്ലവി പാടിയ നേരം...' എന്നു തുടങ്ങുന്ന ആ പാട്ട് ഏറെ ശ്രദ്ധിക്കപ്പെട്ടു.
നടൻ മധു സംവിധാനം ചെയ്ത 'അക്കൽദാമ' എന്ന ചിത്രമാണ് ബിച്ചു തിരുമല എഴുതിയ ഗാനങ്ങളുമായി ആദ്യം പുറത്തിറങ്ങിയത്. ഈ ചിത്രത്തിൽ ശ്യാം സംഗീതം നൽകി ബ്രഹ്മാനന്ദൻ പാടിയ 'നീലാകാശവും മേഘങ്ങളും...' എന്ന ഗാനം ഏറെ ശ്രദ്ധിക്കപ്പെട്ടു . സംഗീത സംവിധായകൻ ശ്യാമിനുവേണ്ടിയാണ് അദ്ദേഹം ഏറ്റവുമധികം പാട്ടുകൾ എഴുതിയത്. ഇളയരാജ, എ.ടി ഉമ്മർ, ജെറി അമൽദേവ്, ദക്ഷിണാമൂർത്തി, ദേവരാജൻ മാസ്റ്റർ, രവീന്ദ്രൻ, ഔസേപ്പച്ചൻ തുടങ്ങിയ ഒട്ടുമിക്ക സംഗീതസംവിധായകർക്കൊപ്പവും നിരവധി ഗാനങ്ങൾ ചെയ്തു. എ.ആർ റഹ്മാൻ മലയാളത്തിൽ സംഗീതം നൽകിയ ഏക സിനിമയായ 'യോദ്ധ'യിലെ വരികളെഴുതിയതും ബിച്ചുവാണ്.  'പടകാളി ചണ്ഡി ചങ്കരി പോർക്കലി...', 'കുനുകുനെ ചെറു കുറുനിരകൾ...', 'മാമ്പൂവേ മഞ്ഞുതിരുന്നോ...' എന്നിങ്ങനെ 'യോദ്ധ'യിലെ മൂന്നു പാട്ടുകളും സൂപ്പർഹിറ്റായി.
'ഓലത്തുമ്പത്തിരുന്നൂയലാടും ചെല്ല പൈങ്കിളീ,  എന്റെ ബാലഗോപാലനെ എണ്ണതേപ്പിക്കുമ്പം പാടെടീ...' ബിച്ചുവിന്റെ എക്കാലത്തും സൂപ്പർഹിറ്റായ ഗാനങ്ങളിലൊന്നാണിത്. 'ആരാരോ ആരിരാരോ അച്ഛന്റ മോളാരാരോ...',  'ഉണ്ണിയാരാരിരോ തങ്കമാരാരിരോ....', 'രാവു പാതി പോയ് മകനേ ഉറങ്ങു നീ...', 'കണ്ണനാരാരോ ഉണ്ണി കൺമണിയാരാരോ...', 'കണ്ണോടു കണ്ണോരം നീ കണിമലരല്ലേ...', 'എൻപൂവേ പൊൻപൂവേ ആരീരാരം പൂവേ...' ഇത്തരത്തിൽ മലയാളചലച്ചിത്രങ്ങളിലെ മാധുര്യമൂറുന്ന നിരവധി താരാട്ടുപാട്ടുകളും ബിച്ചുവിന്റേതായുണ്ട്. ദൂരദർശനിൽ സംപ്രേക്ഷണം ചെയ്ത ആദ്യകാല കാർട്ടൂൺ പരമ്പരകളിൽ ഒന്നായ 'ജംഗിൾബുക്കി'ൽ മുതിർന്നവരെയും കുട്ടികളെയും ഒരുപോലെ ആകർഷിച്ച 'ചെപ്പടിക്കുന്നിൽ ചിന്നിച്ചിണുങ്ങും ചക്കരപൂവേ...' എന്ന അവതരണ ഗാനം മോഹൻ സിത്താര ഈണമിട്ട് ബിച്ചു എഴുതിയതാണ്. 'പച്ചക്കറിക്കായത്തട്ടിൽ ഒരു മുത്തശ്ശി പൊട്ടറ്റോ ചൊല്ലി...' എന്ന കുസൃതി ഒളിപ്പിച്ച വരികളും മറ്റാരുടേതുമല്ല.  'ആളൊരുങ്ങി അരങ്ങൊരുങ്ങീ....', 'ചിന്നക്കുട്ടി ചെല്ലക്കുട്ടി തങ്കക്കട്ടീ....', 'തത്തപ്പെണ്ണേ തഞ്ചത്തിൽ വാ....', 'കട്ടുറുമ്പേ വായാടി നെയ്യുറുമ്പേ....',  'എട്ടപ്പം ചുടണം ചുട്ടപ്പം വരണം....', 'ചെപ്പടിക്കാരനല്ലാ അല്ലല്ലാ....', 'കാക്കാ പൂച്ച കൊക്കരക്കോഴി വാ ഒട്ടകം ആന മൈനേ....' ബിച്ചുവിന്റെ എണ്ണംപറഞ്ഞ കുട്ടിപ്പാട്ടുകളിൽ ചിലതാണിവ. മലയാള സിനിമയിൽ മോഹൻലാലിന്റെ സ്ഥാനം ഉറപ്പിച്ച 'മഞ്ഞിൽ വിരിഞ്ഞ പൂവ്' എന്ന ചിത്രത്തിന് ആ പേരു തിരഞ്ഞെടുത്തതും ബിച്ചു ആ സിനിമയ്ക്കായി എഴുതിയ പാട്ടിന്റെ വരികളിൽ നിന്നാണ്. മഞ്ഞിൽ വിരിഞ്ഞ പൂക്കൾ എന്ന ചിത്രത്തിനായി ബിച്ചു എഴുതിയ 'മഞ്ചാടിക്കുന്നിൽ...', 'മഞ്ഞണി കൊമ്പിൽ...', 'മിഴിയോരം നനഞ്ഞൊഴുകും...' എന്നീ മൂന്നു ഗാനങ്ങളും ഏറെ ശ്രദ്ധേയമായി.
ഫാസിൽ, ഐ.വി ശശി, സിബി മലയിൽ, സിദ്ധിഖ് ലാൽ തുടങ്ങിയ സംവിധായരുടെയെല്ലാം ആദ്യ സിനിമകളിലെ പാട്ടെഴുതിയത് ബിച്ചു ആയിരുന്നു. 'ശക്തി' എന്ന സിനിമയ്ക്കു തിരക്കഥ എഴുതി. വിവിധ ഭാഷകളിലുള്ള ലക്ഷക്കണക്കിനു ഗാനങ്ങളുടെ അമൂല്യശേഖരം അദ്ദേഹത്തിന്റെ തിരുമല വേട്ടമുക്ക് കട്ടച്ചൽ റോഡിലെ 'സുമതി' എന്ന വീട്ടിലുണ്ട്. ചൈനീസ് ഗാനങ്ങളും ബിച്ചുവിന് ഏറെ പ്രിയപ്പെട്ടവയായിരുന്നു.
എം കൃഷ്ണന്‍ നായരുടെ സംവിധാന സഹായിയായി പ്രവര്‍ത്തിച്ചപ്പോഴാണ് സിനിമയില്‍ ഗാനമെഴുതാന്‍ അവസരം ലഭിച്ചത്. സി ആര്‍ കെ നായരുടെ ഭജഗോവിന്ദം എന്ന ചിത്രത്തിന് ഗാനങ്ങള്‍ എഴുതിയെങ്കിലും ചിത്രം റിലീസായില്ല. തുടര്‍ന്നെഴുതിയ എന്‍ പി അബുവിന്റെ സ്ത്രീധനവും പുറത്തു വന്നില്ല. നടന്‍ മധു നിര്‍മ്മിച്ച "അക്കല്‍ദാമ"യാണ് ബിച്ചു ഗാനമെഴുതി റിലീസായ ആദ്യ ചിത്രം. 1981ലും 1991ലും മികച്ച ഗാനരചനയ്ക്കുള്ള സംസ്ഥാന അവാര്‍ഡ് ലഭിച്ചു. ആദ്യ കവിതാസമാഹാരമായ അനുസരണയില്ലാത്ത മനസ്സിന് 1990 ലെ വാമദേവന്‍ പുരസ്ക്കാരം ലഭിച്ചിട്ടുണ്ട്. 1989ലെ റീജിയണല്‍ പനോരമ ഫിലിം സെലക്ഷന്‍ ജൂറിയില്‍ അംഗമായിരുന്നു. പ്രസന്നയാണ് ഭാര്യ. ഏക മകന്‍ സുമന്‍.
ശ്രദ്ധേയമായ ചില ഗാനങ്ങൾ :
ഉണ്ണികളേ ഒരു കഥ പറയാം
ഓംകാര പൊരുളെ ഗണേശ etc
1980 ൽ പുറത്തിറക്കിയ "ദീപം മകരദീപം" എന്ന അയ്യപ്പ ഭക്തിഗാനത്തിന്റെ രചനയും സംഗീതവും ബിച്ചു തിരുമലയാണ്. കുളത്തൂപ്പുഴയിലെ ബാലകനെ തുടങ്ങിയ പാട്ടുകൾ അടങ്ങിയ ആൽബം.
Share this News Now:
OTHER NEWS IN THIS SECTION
ഐ എഫ് എഫ് ടി യുടെ പ്രഥമ ബംഗാളി ഫിലിം ഫെസ്റ്റിവലിനു സമാപനമായി
ശരീരപ്രദർശനവുമായി പൊതുവേദിയിൽ ഭാവന: ഗോൾഡൻ വിസ ചടങ്ങ് ചർച്ചയാകുന്നു
കത്തോലിക്കാ വൈദികൻ 'ബിജുമേനോൻ' ഇസ്ലാം മതം സ്വീകരിച്ചു: സന്ദേശം വൈറലാവുന്നു
ഭാര്യയാണെന്ന് കരുതി ചേര്‍ത്തു പിടിച്ചു കിടന്നു; പ്രേതാനുഭവം പറഞ്ഞ് ഷാജോണ്‍
അമല പോളിനെ വഞ്ചിച്ചെന്ന് പരാതി; മുൻ കാമുകനും ​ഗായകനുമായ ഭവ്നിന്ദർ സിം​ഗ് അറസ്റ്റിൽ
പു​രു​ഷ​ന്‍​മാ​രെ​ ​വിശ്വാസമി​ല്ല; സ്വയം വിവാഹിതയായി നടി കനിഷ്‌ക സോണി
'സ്വന്തം വീട്ടില്‍ ദേശീയപതാക ഉയർത്താനും വെപ്പുമുടി വേണം മൂപ്പർക്ക്!'; മോഹൻലാലിനെതിരെ അഡ്വ. സം​ഗിത
'കേട്ട വാർത്തകൾ സത്യമാണ്'; ആദ്യ കൺമണിയെ വരവേൽക്കാന്‍ തയ്യാറായി ബിപാഷ ബസു
'റോഡിൽ കുഴി കുഴിച്ച്' പ്രേക്ഷകരെ വീഴ്ത്തിയ 'ന്നാ താൻ കേസ് കൊട്' 25 കോടി ക്ലബ്ബിൽ
'കത്രീന കൈഫിനെ വിവാഹം ചെയ്യണം'; ശല്യം ചെയ്ത യുവാവ് 28 വരെ പൊലീസ് കസ്റ്റഡിയിൽ
'വക്കാൻഡ ഫോറെവർ'; ബ്ലാക്ക് പാന്തർ 2 ടീസറിന് മികച്ച പ്രതികരണം
സച്ചി മികച്ച സംവിധായകൻ: സൂര്യ, അജയ് ദേവ്ഗൺ നടന്മാർ; ബിജു മേനോൻ സഹനടൻ
'ആയിരം പേരുടെ മുന്നിലും നഗ്നനായി നിൽക്കാം; ഒരു പ്രശ്നവുമില്ല' - റൺവീർ സിംഗ്
ഓൺലൈൻ റമ്മി പരസ്യത്തിൽ അഭിനയിച്ചതിൽ ഖേദം പ്രകടിപ്പിച്ച് നടൻ ലാൽ
ഏറ്റുമാനൂരില്‍ വൈക്കം വിജയലക്ഷ്മിയുടെ സംഗീതനിശ ജൂലൈ 31ന്
നടൻ വിക്രമിന് ഹൃദയാഘാതം; ചെന്നൈയിലെ ആശുപത്രിയിൽ പ്രവേശിപ്പിച്ചു
നി​ര്‍​മാ​താ​വി​ന് വേ​ണ്ട​ത് ഭ​ക്തി​ഗാ​നം കേ​ട്ടു​കൊ​ണ്ട് ലൈം​ഗി​ക ബ​ന്ധം - ന​ടി ശി​വ്യ പ​താ​നി​യ
ഷേണായീസിൽ 45 വർഷം മുൻപ് കപ്പലണ്ടി വിറ്റുനടന്നയാള്‍ ഇന്ന് സിനിമാ നിർമാതാവ്
മീടു ആരോപണത്തിൽ മാധ്യമങ്ങൾക്ക് മുന്നിൽ പൊട്ടിത്തെറിച്ച് നടൻ വിനായകൻ
'അമ്മ'യുടെ എക്സിക്യൂട്ടീവ് കമ്മറ്റി തന്‍റെ രാജി അംഗീകരിച്ചു - നടൻ ഹരീഷ് പേരടി
'ഞങ്ങൾ പിരിയുന്നു'; സംഗീത ലോകത്ത് നിന്ന് ദീർഘമായ ഇടവേള എടുക്കുന്നുവെന്ന് ബിടിഎസ്
'വെടിക്കെട്ട്' സിനിമയുടെ ഷൂട്ടിംഗിനിടെ നടന്‍ വിഷ്ണു ഉണ്ണികൃഷ്ണന് പൊള്ളലേറ്റു
ചലച്ചിത്ര അവാർഡുകൾ: ജോജു ജോർജും ബിജു മേനോനും മികച്ച നടന്മാർ; രേവതി മികച്ച നടി
സാമന്തയും വിജയും സഞ്ചരിച്ച കാർ നദിയിലേക്ക് പതിച്ചു; സംഭവം ഷൂട്ടിങ്ങിനിടെ
മലയാളികളുടെ ഇഷ്ടതാരം ഇനി ടോയ്ലറ്റ് ക്ലീനറുടെ വേഷത്തിൽ ജീവിതം നയിക്കും
ദം​ഗലിനെ മലർത്തിയടിച്ച് റോക്കി ഭായി; അടുത്ത ലക്ഷ്യം ബാഹുബലി
'ജയ് ഭീം': സൂര്യ, ജ്യോതിക, ജ്ഞാനവേൽ എന്നിവർക്കെതിരെ കേസെടുക്കാൻ കോടതി ഉത്തരവ്
'സെറ്റില്‍ വെച്ച് സിദ്ദിഖില്‍ നിന്ന് സങ്കടപ്പെടുത്തുന്ന ഒരു അനുഭവമുണ്ടായി' - മാലാ പാര്‍വതി
വിജയ് ബാബു വിഷയത്തില്‍ പ്രതിഷേധം; അമ്മ ഐസിസിയില്‍ നിന്ന് മാല പാര്‍വതി രാജിവച്ചു
ബോ​ളി​വു​ഡ് ന​ടി ജാ​ക്വി​ലി​ൻ ഫെ​ർ​ണാ​ണ്ട​സി​ന്‍റെ സ്വ​ത്തു​ക്ക​ൾ ഇ​ഡി ക​ണ്ടു​കെ​ട്ടി
നിത്യഹരിത നായകൻ പ്രേം നസീറിന്റെ വീട് വിൽക്കുന്നില്ല: വാർത്ത തെറ്റെന്ന് താരത്തിന്റെ സഹോദരി
നിത്യഹരിത നായകൻ പ്രേം നസീറിന്റെ ചീറയൻകീഴിലെ വീട് 'ലൈല കോട്ടേജ്' വിൽപനയ്ക്ക്
സണ്ണി ലിയോൺ ചിത്രത്തിൽ ശ്രീശാന്ത്; ഗായകനായും നടനായും തിളങ്ങാൻ താരം
ദി​ലീ​പിനെ​യും ആ​ന്‍റ​ണി പെ​രു​മ്പാ​വൂ​രിനെ​യും പു​റ​ത്താ​ക്കാ​നൊ​രു​ങ്ങി ഫി​യോ​ക്
അടിവസ്ത്രത്തിന്റെ അളവെടുക്കുന്നത് ദൈവം; പ്രസ്താവനയില്‍ പുലിവാല് പിടിച്ച് ശ്വേതാ തിവാരി
'ഈ റെഡിമെയ്ഡ് കുഞ്ഞിനോട് അവര്‍ക്ക് എന്ത് വികാരമാണ് തോന്നുക?'; പ്രിയങ്കയ്ക്കെതിരെ തസ്ലീമ നസ്രിന്‍
കനകയുടെ മുന്നിൽ ന​ഗ്നനായി നിന്നു; ബെഡ്ഷീറ്റ് അഴിഞ്ഞു പോയ സംഭവം വിവരിച്ച് മുകേഷ്
'പ്രതീക്ഷിച്ച നിലവാരമില്ല'; മരക്കാര്‍ എന്ന കഥാപാത്രത്തെ ശരിയായി ഉപയോഗിച്ചില്ല - ടി.എൻ. പ്രതാപൻ
തിരക്കിനിടെ ബ്ലൗസ് തിരിച്ച് ഇട്ടതാണോ? നടി ആലിയ ഭട്ടിനെതിരെ സോഷ്യല്‍ മീഡിയ
'കോണ്ടം ടെസ്റ്റർ' ആയി രാകുൽ പ്രീത് സിംഗ്; ഫസ്റ്റ് ലുക്ക് പുറത്തിറങ്ങി
© 2022 Kairaly News. All Rights Reserved.